Worcester F 80 Distinctiones

261 Verbum

*Verbum caro factum est*, [Joan. 1:14]. Est verbum quod corde concipitur. Verbum quod ore profertur. Verbum quod calamo scribitur. Item est verbum humanum, transumptiue prolatam de quo Poeta euolat emissum semel irreuocabile verbum. Et est verbum diuinum eternaliter natum. De quo dicitur in Ysai. [40:8]: *Verbum Domini manet in eternum.* Est autem hoc verbum conceptum de Patre, secundum natiuitatem diuinam eternaliter, prolatum ex matre secundum natiuitatem humanam, temporaliter scriptum in mente secundum natiuitatem, gratuitam spiritualiter, de quo dicitur in Johanne [1:1]: *In principio erat verbum*, etc.

¶ De secundo Ysai. [9:8]: *Verbum misit Dominus in Jacob*. De tercio, Luc. [3:2]: *Factum est verbum Domini super Joannem, filium[[1]](#footnote-1) Zachariæ, in deserto*.

¶ Est etiam verbum supernum quod est Deus et caro, de quo Johannes. [1:1]: *In principio erat Verbum*, *et Verbum caro factum est*. Est verbum internum quod est spiritus et vita, de quo Johannes. [6:64]: *Verba quæ locutus sum vobis, spiritus et vita sunt*. Est verbum externum quod est semen et gladius. Semen quidem in virtutibus propagandis, Luc. [8:11]: *Semen est verbum Dei*. Gladius in[[2]](#footnote-2) viciis resecandis. Vnde Apostolus [Eph. 6:17]: *Et gladium spiritus quod est verbum Dei*. Item, est verbum increatum in virtute Patris. Est verbum inspiratum in sinu humane mentis. Est verbum incarnatum in vtero virginis. Est verbum imparatum

/fol. 315vb/

in libro divine legis. Primum verbum est supra Johannem. Secundum intra Johannem. Tercium factum propter Johannem. Quartum factum per Johannem.

¶ Item, verbum caro per unionem personalem, Joan. 1[:14]: *Verbum caro factum est*. Fit panis caro per conuersionem sacramentalem, Joan. [6:52]: *Panis quem ego dabo, caro mea est*. Fit homo caro per commixtionem naturalem siue carnalem de quo dicitur, [Gen. 2:24] propter hoc *relinquet homo patrem, et matrem, et adhærebit uxori,* etc.

¶ Nomine carnis quandoque designatur natura vt ibi, [1 Cor. 15:39]: *Alia* est *caro piscium*, *alia volucrum*, etc. Quandoque persona vt ibi, [Luc. 3:6]: *Videbit omnis caro salutare Dei*. Quandoque fragilitas vt ibi, [Gen. 6:3]: *Non permanebit Spiritus meus in homine, quia caro est*.

Quandoque carnalitas vt ibi[[3]](#footnote-3) [1 Cor. 15:50]: *Caro et sanguis regnum Dei non* possidebunt. Cum ergo dicitur, [Joan. 1:14]: *Verbum caro factum est*, id est, Deus incarnatus est ibi nomine carnis inter humanitas, [Rom. 1:3]: *Qui factus est ex semine Dauid secundum carnem,* ac per hoc soluitur ista questio qua queritur.

¶ Cum homo sufficienter constet ex anima et carne, et anima sit pars prestancio cur propter inferiorem partem dicitur, [Joan. 1:14]: *Verbum caro factum* non anima factum presertim cum maior sit similitudo inter verbum et animam quam inter verbum et carnem. Quia, scilicet, incarnatum signat habitum, id est, carne vestatum quod secundum se conuenit verbo. Animatum, vero, signat vitam, id est, anima vegetatiua quod proprie conuenit corpori. Verbum autem secundum se non viuificatur ab anima, sed pocius viuificat animam. Vel per sinodochem *Verbum caro factus est*, id est, Deus factus est homo. Nam secundum Psal. [86:5]: *Homo* factus *est in ea, et ipse fundauit eam altissimus*.

¶ Igitur quatuor ex causis *Verbum caro factum est,* vt superbos humiliaret, vt inimicos reconsiliaret, vt seruos liberaret, vt amicos redimeret.

¶ De primo [Philip. 2:6-7]: *Cum in formam Dei esset, non rapinam arbitratus est esse se equalem Deo.* *Sed semetipsum exinaniuit*, etc. Quod Ysay dicit *Verbum abbreuiatum*, oportuit nempe contraria contrariis curari. Vt quantum fuerat vicium superbie tanta foret virtus humilitatis. Tantum autem fuit superbia hominis vt vellet esse sicut Deus sciens bonum et mala. Ergo tanta debuit esse humilitas vt Deus fieret sicut homo. Sicut dicit Apostolus [Philip. 2:6]: *Cum esset in forma Dei non rapinam,* etc.

¶ De secundo quod inimicicia

/fol. 316ra/

fuit contraita inter Deum, eo quod homo in peccando seruum subtraxit Domino ac subdidit inimico. Sed hoc reformari non potuit nisi dampnum restituereretur, sed homo non habuit quod digne recompensare potuit. Quia si rem irracionabilem pro irracionali redderet minus foret, sed hominem non potuit quia iustum et innocerntem subtraxit et nullum hominem nisi peccatorem inuenit. Dedit ergo Deus homini pro satisfaccione hominem homine maiorem, alioquin vnus non potest satisfacere pro uniuersis. Nec voluit Deus hominem solo verbo liberare quia maluit eum ad potentiam[[4]](#footnote-4) inuitare.

1. filium ] Lambeth, F 128 *corr.* Filiis F 80. [↑](#footnote-ref-1)
2. Luc. [8:11]: *Semen est verbum Dei*. Gladius in ] Lambeth, F 128 *om.* F 80. [↑](#footnote-ref-2)
3. *Non permanebit Spiritus meus in homine, quia caro est*. Quandoque carnalitas vt ibi ] Lambeth *om.* F 80. [↑](#footnote-ref-3)
4. potentiam ] *add.* ~~liberare~~ F 80. [↑](#footnote-ref-4)